<classify> Tanzania katika michezo hiyo itakayofanyika Apia nchini Samoa, itapeleka timu za riadha pamoja na ngumi.Katibu Mkuu wa Kamati ya Olimpiki Tanzania TOC, Filbert Bayi alisema kuwa, timu hiyo itaagwa kesho jijini Dar es Salaam.Kocha wa timu ya riadha Mwinga Mwanjala alisema juzi kuwa, timu yake inaundwa na wanaridha watatu, ambao ni John Joseph na Dorcus Boniface, ambao watashiriki mbio za meta 800 na 1,500 huku Rose Seif atatimua mbio za meta 400 na kuruka juu.Alisema kuwa timu yake imejiandaa vizuri kwa ajili ya michezo hiyo na anatarajia wanariadha wake watafanya vizuri baada ya mazoezi ya wiki kadhaa katika shule za Filbert Bayi Mkuza Kibaha mkoani Pwani.Kocha wa timu ya ndondi Edward Emmanuel alisema kuwa bondia wake pekee Stephen Atanas atapambana katika uzito wa lightfly amemuandaa vizuri na anatarajia kurudi na medali kutoka katika michezo hiyo.Naye Katibu Mkuu wa Shirikisho la Ndondi la Tanzania BFT, Makore Mashaga alisema kuwa walipenda kupeleka mabondia wengi lakini nafasi waliyopewa ni moja tu, hivyo watahakikisha bondia wao anafanya vizuri katika michezo hiyo.Alisema kuwa timu hiyo itaondoka Jumatatu jioni kwenda Samoa kwa ajili ya michezo hiyo ya vijana. Mbali na ndondi na riadha, michezo hiyo itashirikisha pia rugby, tennis, kuogelea, squash na kunyanyua vitu vizito. Michezo hiyo inatarajia kumalizika Septemba 11 na timu ya Tanzania inatarajia kurejea nchini siku ijayo.  <topic>: MICHEZO 